Un material ye en sciencia u incheniería una substancia (un elemento quimico u, más a sobén, un compuesto quimico) con bella propiedat útil, ya sía mecanica, electrica, optica, termica u magnetica. Actualment bi ha materials compuestos que unen as propiedatz de dos u más substancias, fendo que un material tienga as propiedatz de dos elementos. Por eixemplo: lo formigón armato. O formigón ye mui resistent a la compresión, mientres que l'acero en ye a la tracción. O formigón armato reune caracteristicas d'os dos elementos.